CELEX: 52014PC0066
Language: lt
Date: 2014-02-06
Title: Pasiūlymas EUROPOS PARLAMENTO IR TARYBOS SPRENDIMAS dėl Europos Sąjungos dalyvavimo didinant Europos investicijų fondo kapitalą

|
			
		
		
		52014PC0066
		
			Pasiūlymas EUROPOS PARLAMENTO IR TARYBOS SPRENDIMAS dėl Europos Sąjungos dalyvavimo didinant Europos investicijų fondo kapitalą /* COM/2014/066 final - 2014/0034 (COD) */
			
				
		
		
			
			   	AIŠKINAMASIS MEMORANDUMAS
1.           PASIŪLYMO
APLINKYBĖS
Europos investicijų fondas (toliau – EIF)
įsteigtas 1994 m. siekiant paskatinti „tolydžią ir
subalansuotą plėtrą Bendrijoje“. EIF statuto 2 straipsniu fondas
įpareigojamas remti ES politikos tikslus. Viena vertus, dabartinė EIF
veikla apima investicijas į rizikos kapitalo ir mažesnius nei vidutiniai
fondus, taip pat į tarpinio pobūdžio finansavimo fondus, kad
būtų pagerintas rizikos kapitalo prieinamumas sparčiai augančioms
novatoriškoms MVĮ. Kita vertus, fondas teikia garantijas ir vykdo kredito
vertės didinimo operacijas per pakeitimą vertybiniais popieriais, kad
pagerintų finansinių tarpininkų skolinimo pajėgumus, taigi
ir skolos finansavimo prieinamumą ir sąlygas paramą
gaunančioms MVĮ. Vykdydamas veiklą EIF naudoja arba savo
nuosavas lėšas, arba EIB, Komisijos arba nacionalinių ar
regioninių valdžios institucijų vardu vykdo veiklą pagal
įgaliojimus[1].

Kad siekiama EIF statute nustatyto tikslo –
remti ES politiką – patvirtina per pastarojo meto krizę neįprastai
padidėjusios tiek nuosavo kapitalo investicijos, tiek suteiktos
garantijos. Tikimasi, kad dėl šių pastangų privataus kapitalo
fondams skirtos lėšos 2013 m. iš viso sudarys 1,5 mlrd. EUR ir
sutelks 6,4 mlrd. EUR. 2013 m. garantijoms EIF tikisi skirti
1,9 mlrd. EUR, dėl to MVĮ bus galima suteikti 7,5 mlrd. EUR
paskolų[2].
2007 m. padidinus EIF kapitalą,
pasirašytasis kapitalas sudaro 3 mlrd. EUR, jis padalytas į
3 000 akcijų, kurių kiekvienos nominalioji vertė –
1 mln. EUR. EIF įmokėtasis kapitalas šiuo metu yra
600 mln. EUR (t. y. 20 % pasirašytojo kapitalo). Nuo
2013 m. spalio mėn. EIF nuosavybės teisės priklauso EIB
(62,1 %), Europos Sąjungai (30 %) ir 24 viešosioms bei
privačioms finansų įstaigoms (7,9 %). 
2012 m. birželio mėn.
posėdžiavusi Europos Vadovų Taryba paprašė kartu su esamomis
nacionalinėmis struktūromis parengti EIF veiksmų planą,
visų pirma skirtą fondo rizikos kapitalo veiklai. 2013 m.
birželio mėn. Europos Vadovų Taryba paprašė padidinti EIF
kredito vertės didinimo pajėgumus. To paprašyta atsižvelgiant į
naują investicijų planą Europai, kuriame ypač daug
dėmesio skiriama MVĮ finansams – pagrindinei EIF veiklai. Spalio
mėn. Europos Vadovų Taryba paprašė sutelkti visas pastangas
siekiant atkurti įprastą skolinimą ekonomikai ir sudaryti palankesnes
sąlygas investicijų finansavimui, ypač mažųjų ir
vidutinių įmonių (MVĮ) atveju. 
Reaguodamas į Europos Vadovų Tarybos
išvadas EIF nustatė keletą finansavimo sprendimų, kuriais labiau
remiamos MVĮ ir kuriais užtikrinamas didžiausias jo lėšų poveikis.
Juos įgyvendinti siūloma naudojantis dviem pagrindiniais teikimo
būdais: 
·                        
sudaryti palankesnes sąlygas teikti skolos
finansavimą MVĮ vykdant kredito vertės didinimo operacijas,
įskaitant MVĮ iniciatyvą, ir 
·                        
skurti papildomų privataus kapitalo, tarpinio
kapitalo, rizikos kapitalo ir augimo kapitalo investavimo pajėgumų. 
EIF nuosavi ištekliai bus itin svarbūs
remiant šią veiklą, taip pat užtikrinant, kad bendrai investuojant
lėšas būtų suderinti interesai vykdant kitą veiklą
pagal įgaliojimus, įskaitant ES įgaliojimus, pavyzdžiui, pagal
programas „Horizontas 2020“ ir COSME. 
Manoma, kad dėl šių iniciatyvų
bendra su garantijoms ir rizikos kapitalu susijusi EIF pozicija per
ateinančius metus padvigubės. Kiekviena iš EIF verslo linijų yra
susijusi su skirtinga rizika, kurią parodo atitinkama paskirtoji
ekonominio kapitalo dalis, kurią reikia atidėti. Rizikos valdymo
sumetimais paskirtoji kapitalo dalis neturėtų viršyti EIF
nuosavų lėšų. Atsižvelgiant į pirmiau aprašytus augimo
planus, manoma, kad dabartinis kapitalo rezervas sparčiai sumažės.
Todėl reikia padidinti turimą EIF kapitalą, kad būtų
laikomasi teisės aktais nustatytų kapitalo reikalavimų ir kad
būtų išlaikytas AAA kredito reitingas – esminis EIF kredito
vertės didinimo veiklos veiksnys. 
Iš pradžių EIF pateikė du
alternatyvius savo pajėgumų padidinimo būdus: 
·                        
1 scenarijus.  Įmokėtojo kapitalo
dalį padidinti nuo 20 % iki 40 %.
·                        
2 scenarijus. Padidinti pasirašytąjį
kapitalą, kai įmokėtojo kapitalo dalis būtų 20 %.
Pagal 1 scenarijų visi esami akcininkai
būtų priversti dalyvauti arba parduoti savo EIF akcijas, kadangi
skirtingoms akcijoms nebūtų įmanoma taikyti skirtingų
įmokėtojo kapitalo santykių, o pagal 2 scenarijų esami
akcininkai turėtų pasirinkimą pasirašyti naująsias akcijas
ar jų nepasirašyti atitinkamai pagal dabartinę jų turimą
EIF kapitalo dalį. 
2013 m. rugsėjo mėn. EIF
vadovybė EIF kapitalo padidinimo galimybes neoficialiai aptarė su
visomis finansų įstaigomis EIF akcininkėmis ir jos apie
patį kapitalo padidinimą atsiliepė teigiamai.    Tačiau
idėja, kad akcininkai privalėtų dalyvauti arba prarastų
visas savo turimas akcijas buvo įvertinta kaip nepriimtina. Be to,
plačiu mastu sutarta, kad svarbu išlaikyti EIF trišalę
nuosavybės struktūrą. Todėl savo galutiniame pasiūlyme
EIF paliko tik 2 scenarijų.
2013 m. lapkričio 26 d. EIF
direktorių valdyba iš principo pritarė, kad EIF pasirašytasis
kapitalas būtų padidintas iki 1 500 mln. EUR suma, iš
kurios įmokėta bus 20 %. Tai reškia,
kad ES turėtų pasirašyti dar 450 akcijų. Techniniai padidinimo
būdai ir procesas tinkamu laiku bus pateikti direktorių valdybai.
Atsižvelgiant į EIF statutą, kapitalo
padidinimas turi būti patvirtintas EIF
visuotiniame susirinkime, kur Komisija turi blokuojančią mažumą
priimant šį sprendimą[3]. 

2013 m. gruodžio mėn. EIB direktorių
valdyba pritarė EIF kapitalo padidinimui ir leido pateikti
pasiūlymą EIB valdytojų tarybai.
Gruodžio mėn. posėdžiavusi Europos
Vadovų Taryba taip pat paragino Komisiją ir EIB dar labiau
sustiprinti EIF pajėgumus didinant jo kapitalą, kad iki 2014 m.
gegužės mėn. būtų pasiektas galutinis susitarimas.
Kapitalo padidinimą turėtų
papildyti naujas EIB įgaliojimas dėl rizikos valdymo didinimo (EIB
Risk Enhancement Mandate (EREM)), kuris 2014–2016 m. sudaro iki
2,3 mlrd. EUR. Dėl i) padidinus kapitalą padidėjusių
pajėgumų ir ii) naujo EIB įgaliojimo EIF tikisi kredito
vertės didinimo sandoriams kasmet panaudoti 2–3 mlrd. EUR (dėl
kurių per metus MVĮ būtų galima paskolinti 11–20 mlrd.
EUR) pradedant nuo 2014 m., o aktyviausiai jos būtų vykdomos
2015 m.  Be to, papildomiems privataus kapitalo įsipareigojimams
būtų panaudota 400 mln. EUR. 
Padidinus kapitalą, dabartinė
viešojo ir privačiojo sektorių akcininkų struktūra
būtų stiprinama užtikrinant visapusišką finansų
įstaigų fondo akcininkių dalyvavimą.  Tai taip pat
galimybė išplėsti EIF akcininkų bazę: pritraukti daugiau to paties siekiančių
nacionalinių / regioninių lengvatinį finansavimą
teikiančių įstaigų, atsižvelgiant į Komisijos
remtą išorės vertinimą ir į 2012 m. birželio mėn.
Europos Vadovų Tarybos išvadas.
Atsižvelgiant į tai, kad reikia laiku
reaguoti į Europos Vadovų Tarybos išvadas ir į tai, kad
būtina nedelsiant paremti su ekonomikos augimu ir darbo vietų
kūrimu susijusius ES politikos tikslus pasibaigus krizei, siekiama, kad EIF pajėgumai dėl kapitalo
padidinimo padidėtų jau 2014 m.    Kad 2014 m.
pavasarį vyksiančiame EIF visuotiniame susirinkime ES
galėtų remti kapitalo padidinimą, reikėtų
vykdyti įprastą teisėkūros procedūrą.  Kitaip viskas nusikeltų į 2015 m.
2.           KONSULTACIJŲ SU
SUINTERESUOTOSIOMIS ŠALIMIS IR POVEIKIO VERTINIMO REZULTATAI
Kaip reikalaujama pagal Tarybos sprendimą
2007/247/EB[4],
kuriuo patvirtintas ES dalyvavimas didinant EIF kapitalą anksčiau,
Komisija 2012 m. atliko EIF veiklos, kuriai naudojami nuosavi ištekliai,
išorės vertinimą. Šiame vertinime atsižvelgta į skirtingų
suinteresuotųjų šalių, tarp kurių ir valstybių
narių, EIB, finansų įstaigų, ir Komisijos atstovai,
nuomones.   Be to, vertintojai konsultavosi su finansų įstaigomis
fondo akcininkėmis, investicijas iš EIF nuosavų išteklių
gavusių privataus / rizikos kapitalo fondų valdytojais, pakeitimo
vertybiniais popieriais sandorių, kuriuose dalyvavo EIF, iniciatoriais ir
atitinkamų sektoriaus įstaigų atstovais. Šis vertinimas
patvirtino ES akcijų paketo pridėtinę vertę dėl toliau
nurodytų priežasčių.
·      Europos Komisijai, kaip ES akcijų paketo valdytojai, yra
atstovaujama EIF visuotiniame susirinkime ir EIF direktorių valdyboje (du
iš septynių narių), todėl ES turi didelės įtakos
nustatant EIF strateginius ir veiklos tikslus. Tai padeda remti ir
įtvirtinti pagrindinius ES politikos tikslus EIF veikloje.
·      ES akcijų paketas suteikia pagrindą remti ES politiką
palaikant darbinius santykius su EIB ir kitais viešojo
ir privačiojo sektorių finansiniais akcininkais. Vykdant
valdybos veiklą kartu su kitais akcininkais, visų pirma EIB, remiamas
geresnis organizacinis supratimas ir tvirtesni suinteresuotųjų
šalių darbiniai santykiai MVĮ finansavimo srityje. 
·      Kredito reitingo stabilumas: jungtine EIF kapitalo dalių nuosavybe
pagrįsta EIB ir ES partnerystė sudaro EIF AAA/Aaa reitingo
pagrindą. Tvirtas kredito reitingas yra esminė sąlyga, kad EIF
finansavimo priemonės būtų veiksmingos.
Nors EIF veikla, kuriai naudojami nuosavi
ištekliai, sukuria didelės pridėtinės vertės finansų
rinkose, ir tai parodo į rinką orientuotą EIF požiūrį
užtikrinant politikos poveikį, vertinime taip pat nustatytos sritys,
kuriose EIF veiklos, kuriai naudojami nuosavi ištekliai, poveikis
galėtų būti padidintas.  Atsižvelgdama į vertinimo išvadas
Komisija parengė tolesnių veiksmų planą, kurį
2012 m. lapkričio mėn. pateikė Tarybai ir Parlamentui ir
kuris dabar yra įgyvendinamas. Toliau išvardytos pagrindinės
vertinimo išvados ir atitinkami veiksmai, kurių reikalauja imtis Komisija.
·        
Reikia geriau paaiškinti ES politikos tikslus,
kurių turi siekti EIF. Todėl reikėtų peržiūrėti
siekiamą finansinės ir politinės grąžos pusiausvyrą ir
siekiamą dividendų paskirstymo lygį.  Komisijos prašymu
2013 m. balandžio mėn. EIF parengė ataskaitą valdybai apie
EIF pridėtinės vertės sistemą ir ex post
poveikio vertinimo apžvalgą.  Todėl bus pradėtos teikti ex post
poveikio vertinimo ataskaitos, kuriose bus renkami duomenys apie realų
atskirų sandorių poveikį MVĮ.  Be to, Komisija paprašė
dar kartą įvertinti EIF dividendų politiką. 2013 m.
EIF metiniame visuotiniame susirinkime buvo priimtas sprendimas nukrypti nuo
įprasto 40 % dividendų išmokėjimo koeficiento (nuo grynojo
pelno) ir dividendams paskirstyti 20 % grynojo pelno. 2014 m.
metiniame visuotiniame susirinkime sprendimas bus peržiūrėtas dar
kartą. 
·        
Atsižvelgiant į tai, kad kiekvienos
akcininkų grupės indėlis kuriant bendrą EIF
pridėtinę vertę yra išskirtinis ir įrodomas,
reikėtų stengtis visiškai išlaikyti trišalę EIF
struktūrą. Finansų įstaigų turimi akcijų paketai
turėtų būti bent išlaikyti ir, idealiu atveju, išplėsti.
Atsižvelgdama į šią išvadą Komisija paprašė EIF
vadovybės pasistengti pritraukti daugiau to paties siekiančių
finansų įstaigų kaip naujų akcininkų. EIF vadovybės
taip pat buvo parašyta reguliariai teikti ataskaitas valdybai apie EIF
veiklą siekiant pritraukti finansų įstaigų kaip naujų
akcininkų.  
·        
Sistemingai investuojant bendras lėšas tik
pagal įgaliojimus dėl rizikos kapitalo, kuriuos EIF suteikė EIB,
sukuriama nedidelė pridėtinė vertė, todėl EIF bus
paprašyta reguliariai bendrai investuoti pagal kitus įgaliojimus,
įskaitant ES įgaliojimus pagal tokias programas kaip
„Horizontas 2020“ ir COSME, siekiant geriau suderinti Komisijos ir EIF
interesus.
Atsižvelgdama į neseniai atliktą
išorės vertinimą, proporcingumo principą ir praktiką
praeityje, Komisija siūlo nerengti oficialaus poveikio vertinimo.
3.           TEISINIAI PASIŪLYMO
ASPEKTAI
1994 m. birželio 6 d. Tarybos
sprendimo 94/375/EB dėl Bendrijos narystės Europos investicijų
fonde[5]
3 straipsnyje nustatyta konkreti nuostata dėl kapitalo didinimo.
Tačiau atsižvelgiant į Europos Teisingumo Teismo praktikos dėl
antrinių teisinių pagrindų plėtotę, šios nuostatos
negalima laikyti naujojo sprendimo dėl EIF kapitalo didinimo teisiniu
pagrindu.   Todėl turėtų būti pasiūlytas teisinis
pagrindas, kurį sudaro pirminė teisė.  
Atsižvelgiant į EIF tikslus ir
veiklą, nustatytus jo statute ir pagal statutą valdymo organų
priimtuose sprendimuose, taip pat atsižvelgiant į pagrindinį
tikslą, kurio siekiama kapitalo padidinimu, t. y.: 
–                        
reaguoti į Europos Vadovų Tarybos
raginimą padidinti EIF kredito vertės didinimo pajėgumus,
visų pirma skirtus MVĮ, ir
–                        
sukurti papildomus nuosavo kapitalo investavimo
pajėgumus siekiant paremti MVĮ bei valstybių narių
įmonių inovacijų, mokslinių tyrimų ir
technologinę plėtrą 
ir taip skatinti veiksmus, kuriais remiama
Sąjungos pramonė, laikoma, kad SESV 173 straipsnio 3 dalis yra
tinkamas teisinis siūlomo kapitalo padidinimo pagrindas.
4.           POVEIKIS BIUDŽETUI 
Atsižvelgiant į pasiūlymą
pasirašytąjį kapitalą padidinti iki 1,5 mlrd. EUR suma,
Komisijai reikės įsigyti iki 450 naujų akcijų.
Lentelėje
toliau apibendrinami ES turimos EIF kapitalo dalies pokyčiai dėl
siūlomo kapitalo padidinimo. Joje parodytas ES pasirašytas EIF kapitalas,
suskirstytas į įmokėto ir pagal pareikalavimą
įmokėtino kapitalo dalis prieš dabartinį kapitalo
padidinimą ir po jo.
ES turima EIF kapitalo dalis (mln. EUR)
 Įmokėtasis kapitalas || Pagal pareikalavimą įmokėtinas kapitalas || Bendra pasirašytojo kapitalo suma po padidinimo 
 Esamas (iki 2014 m.) || Siūlomas padidinimas || Iš viso || Esamas (iki 2014 m.) || Siūlomas padidinimas || Iš viso 
 180 || 90 || 270 || 720 || 360 || 1 080 || 1 350 
Naująsias EIF akcijas ES pasirašytų
per ketverių metų laikotarpį, pradedant nuo 2014 m.
Apskaičiuota, kad 450 akcijų įsigyti reikėtų maždaug
175 mln. EUR. Įvertis grindžiamas EIF parengtomis EIF akcijų
kainų pokyčių per 2014–2017 m. pasirašymo laikotarpį
projekcijomis. Akcijų emisijos kaina bus grindžiama sutarta formule –
akcijų išpirkimo kainos įsipareigojimu (Repurchase Share Price
Undertaking (RSPU)). Ji apima įmokėtąją nuosavo
kapitalo dalį, taip pat įvairius rezervus (pvz., teisės aktais
nustatytą rezervą, nepaskirstytąsias pajamas) ir finansinių
metų pelną atėmus išmokėtus dividendus.  Rezervų
pokyčius įvertinti sunku dėl to, kad vienas iš rezervų parodo
EIF įvykdytų privataus kapitalo investicijų rinkos
vertinimų ir su EIF finansiniais ištekliais susijusius vertės
pokyčius.   Faktinė akcijų kaina kiekvienu pasirašymo
laikotarpiu bus nustatoma pagal ankstesnių metų audituotas finansines
ataskaitas. 
Komisija siūlo, kad dividendais, kuriuos
EIF mokės 2014–2017 m., būtų padengiama dalis išlaidų
naujosioms akcijoms.  Darant prielaidą, kad per ateinančius ketverius
metus dividendai bus išmokami taikant pastovų 20 % koeficientą,
apskaičiuota, kad per tą laikotarpį bus gauta apytiksliai
11,5 mln. EUR dividendų. Tačiau reikia pabrėžti, kad
EIF direktorių valdybai pateiktame dokumente, kuriame siūloma
padidinti fondo kapitalą, EIF skaičiavimus atlieka darydamas
prielaidą, kad išmokėjimo koeficientas bus 33 %. Darant
prielaidą, kad dividendų lygis toks ir bus, 450 akcijų
įsigyti reikėtų maždaug 172 mln. EUR, o dividendų
2014–2017 m. būtų gauta apytikriai 19 mln. EUR. Sprendimas
dėl dividendų kasmet priimamas EIF visuotiniame susirinkime.
Todėl šiuo etapu tiek akcijų
emisijos kainos, tiek dividendų lygio visam pasirašymo laikotarpiui
tiksliai neįmanoma apskaičiuoti.  Bet kuriuo atveju, nesitikima, kad
ES už jai tenkančią kapitalo padidinimo dalį sumokėta kaina
viršytų 170 mln. EUR orientacinių biudžeto asignavimų ir
2014–2017 gautinų dividendų sumą.  Komisija siūlo naudoti
asignavimus, kurie jau numatyti finansinėms priemonėms pagal
programas COSME ir „Horizontas 2020“ siekiant gerinti MVĮ galimybes
gauti finansavimą. 
Kaip ir EIF atveju, COSME reglamente siekiama pagerinti
galimybes gauti finansavimą, visų pirma MVĮ, skatinti
verslumą ir verslumo kultūrą. Programos „Horizontas 2020“
reglamente nurodyta, kad finansinės priemonės yra pagrindinis rinkai
artimos veiklos, remiamos pagal programą, finansavimo šaltinis ir kad
įgyvendinant tokias finansines priemones EIF atliks svarbų
vaidmenį. Todėl siūloma dalį asignavimų, skirtų
programoms COSME ir „Horizontas 2020“, naudoti EIF kapitalui padidinti.
Reikiamas 2014 m. biudžeto patikslinimas bus pasiūlytas atskirai
parengiant taisomojo biudžeto projektą. 
 
2014/0034 (COD)
Pasiūlymas
EUROPOS PARLAMENTO IR TARYBOS SPRENDIMAS
dėl Europos Sąjungos dalyvavimo
didinant Europos investicijų fondo kapitalą
EUROPOS PARLAMENTAS IR EUROPOS
SĄJUNGOS TARYBA,
atsižvelgdami į Sutartį dėl
Europos Sąjungos veikimo, ypač į jos 173 straipsnio 3 dalį,
atsižvelgdami į Europos Komisijos
pasiūlymą,
teisėkūros procedūra priimamo
akto projektą perdavus nacionaliniams parlamentams,
atsižvelgdami į Europos ekonomikos ir
socialinių reikalų komiteto nuomonę, 
laikydamiesi įprastos
teisėkūros procedūros,
kadangi:
(1)       pagal 1994 m. birželio 6 d.
Tarybos sprendimą 94/375/EB dėl Bendrijos narystės Europos
investicijų fonde[6]
1994 m. įsteigtas Europos investicijų fondas (toliau – Fondas),
siekiant paskatinti „tolydžią ir subalansuotą plėtrą
Bendrijoje“; 
(2)       2007 m. padidinus Fondo
pasirašytąjį kapitalą, jo įstatinis kapitalas yra
3 mlrd. EUR, padalytas į 3 000 1 mln. EUR vertės
akcijų, kurių įmokėtojo kapitalo santykis yra 20 %.
Sąjunga, atstovaujama Komisijos, dalyvavo anksčiau didinant Fondo
pasirašytąjį kapitalą pagal 2007 m. balandžio 19 d.
Tarybos sprendimą 2007/247/EB dėl Bendrijos dalyvavimo didinant
Europos investicijų fondo kapitalą[7];
(3)       todėl Sąjunga,
atstovaujama Komisijos, dabar yra pasirašiusi iš viso 900 Fondo akcijų,
kurių nominalioji vertė yra 900 mln. EUR, iš kurios
įmokėta 180 mln. EUR; 
(4)       2012 m. birželio 28–29
d. posėdžiavusi Europos Vadovų Taryba priėmė
Susitarimą dėl ekonomikos augimo ir darbo vietų kūrimo, kad
paskatintų pažangų, tvarų, įtraukų, išteklius
tausojantį ir darbo vietų kūrimą skatinantį ekonomikos
augimą. Atsižvelgdama į tai, Europos Vadovų Taryba savo išvadose
pabrėžė, kad be papildomų skubių Sąjungos lygmens
veiksmų, kurių reikia imtis, kad būtų skatinamas ekonomikos
augimas bei darbo vietų kūrimas ir kad Europa taptų
konkurencingesne gamybos ir investicijų vieta, reikėtų
plėtoti Europos investicijų fondo veiklą, visų pirma
rizikos kapitalo srityje, kartu su esamomis nacionalinėmis
struktūromis, pavyzdžiui, nacionaliniais  lengvatinį finansavimą
teikiančiais bankais ir įstaigomis;
(5)       siekiant labiau skatinti
investicijas ir gerinti galimybes gauti kreditą, 2013 m. birželio
28–29 d. Europos Vadovų Tarybos posėdyje nuspręsta
pradėti vykdyti naują investicijų planą Europai, skirtą
mažosioms ir vidutinėms įmonėms (MVĮ) remti ir ekonomikos
finansavimui skatinti. Europos Vadovų Taryba savo išvadose paprašė
Komisijos ir EIB prioriteto tvarka padidinti Fondo kredito vertės didinimo
pajėgumus; 
(6)       primindama, kad įprasto
skolinimo ekonomikai, visų pirma MVĮ, atkūrimas tebėra
vienas iš prioritetų, 2013 m. gruodžio mėn. posėdžiavusi
Europos Vadovų Taryba paragino Komisiją ir EIB dar labiau sustiprinti
Fondo pajėgumus didinant jo kapitalą, kad iki 2014 m.
gegužės mėn. būtų pasiektas galutinis susitarimas;
(7)       dėl dabartinės EIF
nuosavų lėšų apimties nėra galimybės gerokai padidinti
Fondo veiklos, atsižvelgiant į Europos Vadovų Tarybos raginimą,
nes Fondo garantijų ir rizikos kapitalo operacijos negali viršyti Fondo
statuto 26 straipsnyje arba Fondo visuotiniame susirinkime nustatytos
aukščiausios ribos. Be to, Fondo kredito vertės didinimo
pajėgumai yra apriboti jo turimų nuosavų lėšų
apimtimi; 
(8)       todėl 2013 m.
lapkričio 26 d. Fondo direktorių valdyba iš principo
pritarė, kad Fondo pasirašytasis kapitalas būtų padidintas iki
1 500 mln. EUR suma, taip sudarydama sąlygas padidinti reikiamas
nuosavas lėšas. Techniniai padidinimo būdai ir išsami procedūra
tinkamu laiku bus pateikti direktorių valdybai ir bus paprašyta leisti
teikti pasiūlymą 2014 m. Fondo visuotiniam susirinkimui
patvirtinti; 
(9)       Fondo akcininkai savo
nuožiūra naująsias akcijas turėtų pasirašyti per
ketverių metų laikotarpį nuo 2014 m. iki 2017 m.
Naujųjų akcijų kaina turėtų būti nustatoma kasmet
ir grindžiama Fondo akcininkų sutarta grynojo turto vertės formule;
(10)     2014–2017 m. už
Sąjungos turimas Fondo akcijas gauti metiniai dividendai turėtų
būti laikomi išorės asignuotosiomis įplaukomis ir naudojami
daliai kapitalo padidinimo išlaidų padengti. Dėl to turėtų
padidėti biudžeto lėšos, skirtos kapitalui didinti, ir kartu tai
turėtų užtikrinti, kad atitinkamo Sąjungos turimo Fondo
akcijų paketo dydis išliktų dabartinio dydžio (30 %);
(11)     Sąjungai svarbu dalyvauti
didinant Fondo kapitalą, kad būtų pasiekti jos tikslai – remti
palankias sąlygas įmonėms, visų pirma MVĮ, imtis
iniciatyvų ir vystytis visoje Sąjungoje ir skatinti geriau išnaudoti
Sąjungos inovacijų, mokslinių tyrimų ir technologinės
plėtros politikos pritaikymo pramonėje potencialą, kaip
pabrėžta 2012 m. birželio mėn., 2013 m. birželio mėn.
ir 2013 m. gruodžio mėn. Europos Vadovų Tarybos išvadose ir
išsamiau išdėstyta Susitarime dėl ekonomikos augimo ir darbo
vietų kūrimo bei naujame investicijų plane Europai; 
(12)     siekiant sudaryti
sąlygas, kad Sąjungos atstovas EIF visuotiniame susirinkime kuo
greičiau galėtų balsuoti dėl kapitalo padidinimo,
sprendimas turėtų įsigalioti kitą dieną po jo
paskelbimo, 
PRIĖMĖ ŠĮ
SPRENDIMĄ:
1 straipsnis
Be dabar turimo Europos investicijų fondo
(toliau – Fondas) akcijų paketo, Europos Sąjunga pasirašo iki 450
Fondo akcijų, kurių kiekvienos nominalioji vertė – 1 mln.
EUR.  Akcijos pasirašomos ir metiniai mokėjimai vykdomi pagal Fondo
visuotinio susirinkimo patvirtintas sąlygas ir nuostatas. 
2 straipsnis
Naująsias Fondo akcijas Sąjunga
įsigyja per ketverių metų laikotarpį, pradedant nuo
2014 m. 2014–2017 m. už Sąjungos turimas Fondo akcijas gauti
dividendai pagal 2012 m. spalio 25 d. Europos Parlamento ir Tarybos
reglamento (ES, Euratomas) Nr. 966/2012 dėl Sąjungos bendrajam
biudžetui taikomų finansinių taisyklių[8] 21 straipsnio 4
dalį laikomi išorės asignuotosiomis įplaukomis, skirtomis daliai
akcijų pasirašymo išlaidų padengti. 
Be to, kad bendra išlaidoms skirtų
lėšų suma liktų nepakitusi, Europos Sąjungos bendrajame
biudžete visam laikotarpiui nustatoma bendra iki 170 mln. EUR suma
likusioms išlaidoms padengti, panaudojant asignavimus, jau numatytus pagal
2014–2020 m. daugiametės finansinės programos 1a išlaidų
kategoriją.  Biudžeto įsipareigojimas gali būti suskirstytas
į per ketverius metus mokėtinas metines dalis pagal Reglamento (EB,
Euratomas) Nr. 966/2012 85 straipsnio 4 dalį.
3 straipsnis
Šis sprendimas įsigalioja kitą
dieną po jo paskelbimo Europos Sąjungos oficialiajame leidinyje.
Priimta Briuselyje
Europos Parlamento vardu                           Tarybos
vardu
Pirmininkas                                                    Pirmininkas
FINANSINĖ TEISĖS AKTO
PASIŪLYMO PAŽYMA
1.           PASIŪLYMO (INICIATYVOS)
STRUKTŪRA 
              1.1.    Pasiūlymo (iniciatyvos) pavadinimas 
              1.2.    Atitinkama (-os) politikos sritis (-ys) VGV / VGB
sistemoje
              1.3.    Pasiūlymo (iniciatyvos) pobūdis 
              1.4.    Tikslas (-ai) 
              1.5.    Pasiūlymo (iniciatyvos) pagrindas 
              1.6.    Trukmė ir finansinis poveikis 
              1.7.    Numatytas (-i) valdymo būdas (-ai) 
2.           VALDYMO PRIEMONĖS 
              2.1.    Priežiūros ir atskaitomybės taisyklės

              2.2.    Valdymo ir kontrolės sistema 
              2.3.    Sukčiavimo ir pažeidimų prevencijos
priemonės 
3.           NUMATOMAS PASIŪLYMO
(INICIATYVOS) FINANSINIS POVEIKIS 
              3.1.    Atitinkama (-os) daugiametės finansinės
programos išlaidų kategorija (-os) ir biudžeto išlaidų eilutė
(-ės) 
              3.2.    Numatomas poveikis išlaidoms 
              3.2.1. Numatomo poveikio
išlaidoms suvestinė 
              3.2.2. Numatomas poveikis
veiklos asignavimams 
              3.2.3. Numatomas poveikis
administracinio pobūdžio asignavimams
              3.2.4. Suderinamumas su
dabartine daugiamete finansine programa
              3.2.5. Trečiųjų
šalių įnašai 
              3.3.    Numatomas poveikis įplaukoms
FINANSINĖ
TEISĖS AKTO PASIŪLYMO PAŽYMA
1.           PASIŪLYMO (INICIATYVOS)
STRUKTŪRA 
1.1.        Pasiūlymo (iniciatyvos)
pavadinimas 
Europos investicijų fondo kapitalo didinimo
ir Sąjungos dalyvavimo didinant šį kapitalą patvirtinimas.
1.2.        Atitinkama (-os) politikos
sritis (-ys) VGV / VGB sistemoje[9]

01 antraštinė dalis – Ekonomikos ir
finansų reikalai
1.3.        Pasiūlymo (iniciatyvos)
pobūdis 
¨ Pasiūlymas (iniciatyva) susijęs (-usi) su
nauja priemone 
¨ Pasiūlymas (iniciatyva) susijęs (-usi)
su nauja priemone, kuri
bus priimta įgyvendinus bandomąjį projektą ir (arba)
atlikus parengiamuosius veiksmus[10] 
ý Pasiūlymas (iniciatyva) susijęs (-usi) su esamos
priemonės galiojimo pratęsimu 
¨ Pasiūlymas (iniciatyva) susijęs (-usi) su priemone,
perorientuota į naują priemonę 
1.4.        Tikslas (-ai)
1.4.1.     Komisijos daugiametis
(-čiai) strateginis (-iai) tikslas (-ai), kurio (-ių) siekiama šiuo
pasiūlymu (šia iniciatyva) 
Tikslas: aktyviai bendradarbiauti su EIB ir EIF
įgyvendinant ES politikos kryptis. 
Tikslas: toliau glaudžiai dirbti su EIB ir EIF ir
kurti finansines priemones, padedančias siekti strategijos „Europa 2020“
tikslų kitos daugiametės finansinės programos laikotarpiu.
1.4.2.     Konkretus (-ūs) tikslas
(-ai) ir atitinkama VGV / VGB veikla 
Konkretus tikslas Nr.
1.
Tikslas: skatinti ES interesą EIB ir (arba) EIF valdymo organuose ir
stiprinti ES ir EIB ir (arba) EIF bendradarbiavimą siekiant
užtikrinti, kad EIB ir (arba) EIF skolinimas atitiktų ES politikos
prioritetus, visų pirma Europos Sąjungoje.
Atitinkama VGV / VGB veikla 
01.04
antraštinė dalis. Finansinės operacijos ir priemonės
1.4.3.     Numatomas (-i) rezultatas
(-ai) ir poveikis
Padidinus kapitalą, EIF galės tinkamai
reaguoti į Europos Vadovų Tarybos išvadas dviem būdais:
·              
padidinus kapitalą, bus lengviau teikti skolos
finansavimą MVĮ (tą bus galima daryti didinant kredito
vertę ir teikiant garantijas);  
·              
padidinus kapitalą, bus sukurta papildomų
privataus kapitalo, tarpinio kapitalo, rizikos kapitalo ir augimo kapitalo
investavimo pajėgumų. 
Be to, padidinus kapitalą, EIF galės
bendrai investuoti savo lėšas pagal Komisijos suteiktus įgaliojimus (programos
COSME ir „Horizontas 2020“), taigi bus užtikrintas geresnis Komisijos ir
EIF interesų suderinimas pagal Finansinį reglamentą. Galiausiai
dalyvavimas didinant dabartinį kapitalą užtikrins, kad ES turima EIF
kapitalo dalis išliks bent jau nepakitusi ir nesumažės.
Kredito vertės didinimas ir garantijų
teikimas
Tikimasi, kad per kitą programavimo
laikotarpį EIF gerokai išplės kredito vertės didinimo
veiklą: kasmet bus skiriama 2,0–3,0 mlrd. EUR (skatinant, kad kasmet
MVĮ būtų paskolinta 11–20 mlrd. EUR), ypatingas pastangas
dedant 2015 ir 2016 m. Kad būtų galima vykdyti šią
papildomo kredito vertės didinimo veiklą, EIF nuosavus išteklius reikia
padidinti 400 mln. EUR, kuriuos papildytų 2,3 mlrd EUR pagal EIB
įgaliojimą 2014–2016 m. laikotarpiu. Padidinus šią
veiklą MVĮ, kurioms taikomos EIF kredito vertės didinimo
priemonės ir teikiamos garantijos, skaičius padidėtų
50 %.
Privataus kapitalo operacijos
Suteikus papildomo kapitalo, EIF daugiau
dėmesio skirtų ypač svarbiam pradinio, rizikos ir augimo
kapitalo trūkumui šiose rinkose. Šiomis pagrindinėmis iniciatyvomis
bus paremta ir mokslinių tyrimų, plėtros ir inovacijų
politika, ir darbo vietų kūrimo, augimo ir socialinės sanglaudos
politika. 400 mln. EUR papildomų įsipareigojimų iš viso turės
papildyti 150–200 mln. EUR papildomų EIF nuosavų lėšų.
Padidinus šią veiklą MVĮ, kurios gautų naudos iš EIF
privataus kapitalo operacijų, skaičius padidėtų 50 %.
1.4.4.     Rezultatų ir poveikio
rodikliai 
Ar pavyko pasiekti tikslus, bus sprendžiama pagal
kredito vertės didinimo sandorių skaičių, pasiektą
skatinamąjį poveikį, skolos finansavimo, kuriuo gali naudotis
MVĮ, apimtį, remiamų MVĮ skaičių ir geografinę
diversifikaciją.  Rezultatai bus vertinami pagal MVĮ, kurioms taikomos
EIF kredito vertės didinimo priemonės ir teikiamos garantijos,
skaičiaus padidėjimą.
Kalbant apie rizikos kapitalo operacijas, poveikis
bus vertinamas pagal sandorių skaičių, paramą gavusių
įmonių skaičių, svertą (t. y. visą bendrai
investuotą sumą) ir skatinamąjį poveikį (t. y.
bendrai investuotą sumą, tiesiogiai priskirtiną EIF),
išmokų galutiniams gavėjams apimtį ir geografinę diversifikaciją.
Rezultatai bus vertinami pagal MVĮ, kurios gavo naudos iš EIF privataus
kapitalo operacijų, skaičiaus padidėjimą.
1.5.        Pasiūlymo (iniciatyvos)
pagrindas 
1.5.1.     Trumpalaikiai arba ilgalaikiai
poreikiai
EIF naudoja nuosavus išteklius kaip paskirtąją
kapitalo dalį, skirtą garantijoms teikti, ir kaip nuosavo kapitalo įmokas,
skirtas rizikos kapitalo investicijoms. Dėl dabartinės EIF
nuosavų lėšų apimties ribojamos EIF galimybės gerokai
padidinti rizikos kapitalo veiklą ir kredito vertės didinimo
veiklą, kaip reikalavo 2013 m. birželio mėn. ir
2013 m. gruodžio mėn. posėdžiavusi Europos Vadovų
Taryba.  
1.5.2.      ES dalyvavimo
pridėtinė vertė 
Dėl padidinto EIF kapitalo atsiradus
papildomiems pajėgumams, EIB grupė per kitus 7 metus galės sutelkti
maždaug 45 mlrd. EUR naujoms paskoloms ir finansinei nuomai. Padidinus
kapitalą, taip pat padidėtų EIF bendradarbiavimo su
suinteresuotosiomis šalimis (Komisija, EIB bei finansų įstaigomis) ir
trečiosiomis šalimis galimybės vykdant kredito vertės didinimo
operacijas. 
Papildomi EIF investavimo pajėgumai taip pat
bus naudojami Europos rizikos kapitalo rinkoje, visų pirma finansuojant verslo
pradžios ir pradinį kapitalą. Taip bus padidintas EIF indėlis
siekiant strategijos „Europa 2020“ tikslo – pažangaus, tvaraus augimo ir
darbo vietų kūrimo, visų pirma įgyvendinant toliau
išvardytas pavyzdines iniciatyvas, skirtas MVĮ galimybėms gauti
finansavimą didinti:
·      „Inovacijų sąjunga“,
·      „Globalizacijos erai pritaikyta pramonės politika“,
·      „Geresnių MVĮ galimybių gauti finansavimą
veiksmų planas“.
Galiausiai siūlomas kapitalo padidinimas taip
pat suteiktų galimybę finansų įstaigoms padidinti savo
akcijų paketus ir taip sustiprinti savo vaidmenį EIF. 
1.5.3.     Panašios patirties išvados
Tarybos sprendime 2007/247/EB buvo raginama iki
2012 m. liepos 31 d. įvertinti veiklą, kuriai naudojami Fondo
nuosavi ištekliai. Atlikus šį vertinimą matyti EIF veiklos, kuriai
naudojami nuosavi ištekliai, pridėtinė vertė, sukuriama vykdant
Europos MVĮ finansavimo veiklą (rizikos kapitalo ir skolos
finansavimą): pasiektos investicijų apimtys, novatoriškų
finansinių priemonių kūrimas ir partnerių bendradarbiavimu
ir žinių mainais pagrįstos investicijų infrastruktūros ir
ekosistemos kūrimas. Kaip nustatyta aiškinamajame memorandume (2 skirsnis.
Konsultacijų su suinteresuotosiomis šalimis ir poveikio vertinimo
rezultatai), vertinime prieinama prie išvados, kad Europos Sąjungos EIF
akcijų paketo nuosavybė išlieka argumentuota ir pagrįsta.
Vis dėlto be nurodytos pridėtinės
vertės, vertinime nurodytos kelios sritys, kuriose EIF veiklos, kuriai
naudojami nuosavi ištekliai, politikos poveikis galėtų būti dar
padidintas. Reaguodama į vertinimo išvadas, Komisija parengė
tolesnių veiksmų planą, kad dar padidintų Europos
Sąjungos turimo EIF akcijų paketo pridėtinę vertę.
2012 m. lapkričio mėn. veiksmų planas buvo pateiktas
Tarybai ir Parlamentui, o šiuo metu jis yra įgyvendinimas.
1.5.4.     Suderinamumas ir galima
sąveika su kitomis atitinkamomis priemonėmis 
Komisija sistemingai skatina glaudų EIB
grupės bendradarbiavimą ir jungtines iniciatyvas. Siekiant išlaikyti
ekonomikos atkūrimą jautrioje ekonominėje aplinkoje tokių
efektyvių veiksmų reikia vis daugiau.
Be to, EIF nuosavi ištekliai papildo ES ir EIB
įgaliojimus (tokius kaip finansinės priemonės pagal programas
COSME ir „Horizontas 2020“ ir EIB rizikos kapitalo išteklių
įgaliojimas). EIF nuosavi ištekliai bus reikalingi ES lėšoms sutelkti.

1.6.        Trukmė ir finansinis
poveikis 
¨ Pasiūlymo (iniciatyvos) trukmė
ribota 
–     
¨  Pasiūlymas (iniciatyva) galioja nuo MMMM [MM DD] iki MMMM [MM
DD] 
–     
x Finansinis poveikis nuo 2014 m. iki 2017 m. 
¨Pasiūlymo (iniciatyvos) trukmė neribota
–     
Įgyvendinimo pradinis laikotarpis – nuo [MMMM
iki MMMM],
–     
vėliau – visuotinis taikymas.
1.7.        Numatytas (-i) valdymo
būdas (-ai)[11] 
Iš 2014 m. biudžeto
X Komisijos vykdomas tiesioginis valdymas
2.           VALDYMO PRIEMONĖS 
2.1.        Priežiūros ir
atskaitomybės taisyklės 
Kaip numatyta Tarybos sprendime 2007/247/EB,
Tarybai ir Europos Parlamentui ir toliau bus teikiama EIF metinė ataskaita
ir Audito valdybos metinė veiklos ataskaita.  
Direktorių valdyba vertina daugelį
atskirų EIF operacijų ir stebi rizikos kapitalo bei garantijų
portfelį. Be to, ji užtikrina, kad Fondas būtų valdomas pagal jo
statutą ir specialias valdybos patvirtintas gaires. Komisija į
direktorių valdybą paskyrė du direktorius ir du pakaitinius
narius. Be to, trišaliu EIF, Audito Rūmų ir Komisijos susitarimu
nustatoma dokumentų ir informacijos, susijusių su ES dalyvavimu EIF
kapitale, teikimo Audito Rūmams tvarka.
Galiausiai EIF reitingą  nustato trys
didžiausios reitingų agentūros – „Fitch“, „Moody's“ ir „Standard
& Poor's“. 
2.2.        Valdymo ir kontrolės
sistema 
2.2.1.     Nustatyta rizika
Su ES turimu EIF akcijų paketu susijusios
rizikos pobūdis dėl šio pasiūlymo nesikeičia. EIF
investavimo ir rizikos valdymo struktūros išlieka tokios pat. Rizikos
valdymas vykdomas pagal geriausią rinkos praktiką, taikomus
standartus, teisę ir susitarimo „Bazelis II“ reikalavimus.
2.2.2.     Informacija apie vidaus
kontrolės sistemos nustatymą
EIF rizikos valdymo ir stebėsenos funkcija
taikoma visai EIF veiklai, ją vykdant atliekama reguliari atskirų
sandorių ir portfelio lygmens rizikos stebėsena ir vertinami nauji ir
esami sandoriai. 
EIF metinių finansinių ataskaitų
auditą EIF Audito valdybos pavedimu atlieka išorės auditoriai.
Kasmetiniame visuotiniame susirinkime šias ataskaitas patvirtina akcininkai. 
EIB specialistų atliekamas vidaus auditas
nagrinėja ir vertina vidaus kontrolės sistemų
struktūrą ir veiksmingumą. Audito valdyba reguliariai susitinka
su vidaus auditoriumi ir stebi, kaip įgyvendinami sutarti veiksmai.
2.2.3.     Kontrolės priemonių
rizikos ir naudos bei numatomo klaidų rizikos lygio įvertinimas
Kapitalo didinimas susijęs su akcijų
nuosavybe tarptautinėje finansų įstaigoje. EIF statute numatyta,
kad EIF vidaus ir išorės auditoriai reguliariai atliktų kontrolę.

2.3.        Sukčiavimo ir
pažeidimų prevencijos priemonės 
EIF turi nepriklausomą Atitikties ir
operacinės rizikos skyrių, užtikrinantį, kad būtų
taikomi aukščiausi sąžiningumo standartai visai EIF veiklai pagal
geriausią tarptautinę praktiką. 
3.           NUMATOMAS PASIŪLYMO
(INICIATYVOS) FINANSINIS POVEIKIS 
3.1.        Atitinkama (-os)
daugiametės finansinės programos išlaidų kategorija (-os) ir
biudžeto išlaidų eilutė (-ės) 
·      2014 m. dabartinės biudžeto eilutės
Daugiametės finansinės programos
išlaidų kategorijas ir biudžeto eilutes nurodyti eilės tvarka.
 Daugiametės finansinės programos išlaidų kategorija || Biudžeto eilutė || Išlaidų rūšis || Įnašas 
   || DA / NDA ([12])   || ELPA šalių[13]   || šalių kandidačių[14]   || trečiųjų šalių || pagal Finansinio reglamento 21 straipsnio 2 dalies b punktą 
 1 a || 01.04.01.01 Europos investicijų fondas. Pasirašyto kapitalo apmokėtų akcijų pateikimas. 01.04.01.02 Europos investicijų fondas. Išperkama pasirašyto kapitalo akcijų dalis || Skirtumas || NE || NE || NE || NE 
 1 a || 02.02.02 Mažųjų ir vidutinių įmonių (MVĮ) galimybių gauti finansavimą nuosavo kapitalo ir skolos forma didinimas || Skirtumas || TAIP || NE || NE || NE 
 1 a || 08.02.02.02 Galimybių gauti rizikos kapitalą siekiant investuoti į mokslinius tyrimus ir inovacijas gerinimas || Skirtumas || TAIP || NE || NE || NE 
3.2.        Numatomas poveikis išlaidoms 
Dėl pasiūlymo bendras išlaidų lygis, numatytas pagal
2014–2020 m. daugiametės finansinės programos 1a išlaidų
kategoriją, nepadidės, kadangi EIF kapitalui didinti bus naudojami
asignavimai, numatyti finansinėms priemonėms pagal programą
COSME ir programą „Horizontas 2020“.  
  
 EIF kapitalo didinimo finansavimo šaltiniai: ||   || 2014 m. || 2015 m. || 2016 m. || 2017 m. 
 02.02.02 biudžeto eilutė. Mažųjų ir vidutinių įmonių (MVĮ) galimybių gauti finansavimą nuosavo kapitalo ir skolos forma didinimas || Įsipareigojimai || 21,250 || 21,250 || 21,250 || 21,250 
   || Mokėjimai || 21,250 || 21,250 || 21,250 || 21,250 
 08020202 biudžeto eilutė. Galimybių gauti rizikos kapitalą siekiant investuoti į mokslinius tyrimus ir inovacijas gerinimas || Įsipareigojimai || 21,250 || 21,250 || 21,250 || 21,250 
   || Mokėjimai || 21,250 || 21,250 || 21,250 || 21,250 
3.2.1.     Numatomo poveikio išlaidoms
suvestinė
mln. EUR (tūkstantųjų tikslumu)
 Daugiametės finansinės programos išlaidų kategorija || 01 04 || Finansinės operacijos ir priemonės 
 <…….>GD ||   ||   || 2014 m. || 2015 m. || 2016 m. || 2017 m. || 2018–2020 m. || IŠ VISO 
 Veiklos asignavimai ||   ||   ||   ||   ||   ||   ||   ||   
 Biudžeto eilutės numeris 01040101 || Įsipareigojimai || (1) || 42,500 || 42,500 || 42,500 || 42,500 || 0 || 0 || 0 || 170,000* 
 Mokėjimai || (2) || 42,500 || 42,500 || 42,500 || 42,500++++++++ || 0 || 0 || 0 || 170,000* 
 Biudžeto eilutės numeris 01040102 || Įsipareigojimai || (1a) || p. m. || p. m. || p. m. || p. m. || p. m. || p. m. || p. m. ||   
 Mokėjimai || (2 a) || p. m. || p. m. || p. m. || p. m. || p. m. || p. m. || p. m. ||   
   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   
 Administracinio pobūdžio asignavimai, finansuojami konkrečių programų rinkinio lėšomis[15] ||   ||   ||   ||   ||   ||   ||   ||   
 Biudžeto eilutės numeris ||   || (3) ||   ||   ||   ||   ||   ||   ||   ||   
 IŠ VISO asignavimų <….>GD || Įsipareigojimai || =1a +1b+1c +3 || 42,500 || 42,500 || 42,500 || 42,500 || 0 || 0 || 0 || 170,000 
 Mokėjimai || =2a+2b+2c+3 || 42,500 || 42,500 || 42,500 || 42,500 || 0 || 0 || 0 || 170,000 
 IŠ VISO veiklos asignavimų || Įsipareigojimai || (4) || 42,500 || 42,500 || 42,500 || 42,500 ||   ||   ||   || 170,000 
 Mokėjimai || (5) || 42,500 || 42,500 || 42,500 || 42,500 ||   ||   ||   || 170,000 
 IŠ VISO administracinio pobūdžio asignavimų, finansuojamų konkrečioms programoms skirto finansinio paketo lėšomis || (6) ||   ||   ||   ||   ||   ||   ||   ||   
 IŠ VISO asignavimų pagal daugiametės finansinės programos 1a IŠLAIDŲ KATEGORIJĄ || Įsipareigojimai || =4+ 6 || 42,500 || 42,500 || 42,500 || 42,500 ||   ||   ||   || 170,000 
 Mokėjimai || =5+ 6 || 42,500 || 42,500 || 42,500 || 42,500 ||   ||   ||   || 170,000 
   ||   ||   ||   ||   ||   ||   ||   ||   ||   
 Daugiametės finansinės programos išlaidų kategorija  || 5 || Administracinės išlaidos 
mln. EUR (tūkstantųjų tikslumu)
   ||   ||   || 2014 m. || 2015 m. || 2012 m. || 2017 m. || 2018–2020 m. || IŠ VISO 
 <…….>GD: || 
 Žmogiškieji ištekliai || 0,262 || 0,262 || 0,262 || 0,262 || 0,262 || 0,262 || 0,262 || 1,834 
 Kitos administracinės išlaidos ||   ||   ||   ||   || 0,200* ||   ||   || 0,200* 
 IŠ VISO <…….> GD || Asignavimai || 0,262 || 0,262 || 0,262 || 0,262 || 0,462 || 0,262 || 0,462 || 2,034 
*išorės
konsultantų atliekamiems vertinimams
 IŠ VISO asignavimų pagal daugiametės finansinės programos 5 IŠLAIDŲ KATEGORIJĄ  || (Iš viso įsipareigojimų = Iš viso mokėjimų) || 0,262 || 0,262 || 0,262 || 0,262 || 0,462 || 0,262 || 0,462 || 2,034 
mln. EUR (tūkstantųjų tikslumu)
   ||   ||   || 2014 m.[16] || 2015 m. || 2016 m. || 2017 m. || 2018–2020 m.   || IŠ VISO 
 IŠ VISO asignavimų pagal daugiametės finansinės programos 1–5 IŠLAIDŲ KATEGORIJAS || Įsipareigojimai || 42,762 || 42,762 || 42,762 || 42,762 || 0,462 || 0,262 || 0,462 || 172,034 
 Mokėjimai || 42,762 || 42,762 || 42,762 || 42,762 || 0,462 || 0,262 || 0,462 || 172,034 
3.2.2.     Numatomas poveikis veiklos
asignavimams 
–     
¨  Pasiūlymui (iniciatyvai) įgyvendinti veiklos asignavimai
nenaudojami 
–     
X  Pasiūlymui (iniciatyvai) įgyvendinti
veiklos asignavimai naudojami taip:
Įsipareigojimų asignavimai mln. EUR
(tūkstantųjų tikslumu)
 Nurodyti tikslus ir rezultatus   ò ||   ||   || 2014 m. || 2015 m. || 2016 m. || 2017 m. || 2018–2020 m. || IŠ VISO 
 REZULTATAI 
 Rūšis[17]   || Vidutinės rezultato išlaidos || Ne || Išlaidos || Ne || Išlaidos || Ne || Išlaidos || Ne || Išlaidos || Ne || Išlaidos || Ne || Išlaidos || Ne || Išlaidos || Bendras skaičius || Iš viso išlaidų 
 1 KONKRETUS TIKSLAS[18] ... Skatinti ES interesą EIB ir (arba) EIF valdymo organuose ir stiprinti ES ir EIB ir (arba) EIF bendradarbiavimą siekiant užtikrinti, kad EIB ir (arba) EIF skolinimas atitiktų ES politikos prioritetus, visų pirma Europos Sąjungoje. ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Rezultatas ||   ||   ||   || 42,500 ||   || 42,500 ||   || 42,500 ||   || 42,500 ||   || 0 ||   || 0 ||   || 0 ||   || 170,000 
 1 konkretaus tikslo tarpinė suma ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 IŠ VISO IŠLAIDŲ ||   || 42,500 ||   || 42,500 ||   || 42,500 ||   || 42,500 ||   || 0 ||   || 0 ||   || 0 ||   || 170,000 
3.2.3.     Numatomas poveikis
administracinio pobūdžio asignavimams
3.2.3.1.  Suvestinė 
–     
¨  Pasiūlymui (iniciatyvai) įgyvendinti administracinio
pobūdžio asignavimai nenaudojami 
–     
X  Pasiūlymui (iniciatyvai) įgyvendinti
administraciniai asignavimai naudojami taip:
mln. EUR
(tūkstantųjų tikslumu)
   || 2014 m.[19] || 2015 m. || 2016 m. || 2017 m. || 2018–2020 m. || IŠ VISO 
 Daugiametės finansinės programos 5 IŠLAIDŲ KATEGORIJA ||   ||   ||   ||   ||   ||   ||   ||   
 Žmogiškieji ištekliai || 0,262 || 0,262 || 0,262 || 0,262 || 0,262 || 0,262 || 0,262 || 1,834 
 Kitos administracinės išlaidos ||   ||   ||   ||   || 0,200 ||   ||   || 0,200 
 Daugiametės finansinės programos 5 IŠLAIDŲ KATEGORIJOS tarpinė suma || 0,262 || 0,262 || 0,262 || 0,262 || 0,462 || 0,262 || 0,462 || 2,034 
 Neįtraukta į daugiametės finansinės programos 5 IŠLAIDŲ KATEGORIJĄ[20] ||   ||   ||   ||   ||   ||   ||   ||   
 Žmogiškieji ištekliai ||   ||   ||   ||   ||   ||   ||   ||   
 Kitos administracinio pobūdžio išlaidos ||   ||   ||   ||   ||   ||   ||   ||   
 Tarpinė suma, neįtraukta į daugiametės finansinės programos 5 IŠLAIDŲ KATEGORIJĄ || 0,262 || 0,262 || 0,262 || 0,262 || 0,462 || 0,262 || 0,462 || 2,034 
 IŠ VISO || 0,262 || 0,262 || 0,262 || 0,262 || 0,462 || 0,262 || 0,462 || 2,034 
Reikalingi
žmogiškųjų išteklių asignavimai bus tenkinami panaudojant GD
asignavimus, jau paskirtus priemonei valdyti ir (arba) perskirstytus
generaliniame direktorate, ir prireikus finansuojami iš papildomų
lėšų, kurios atsakingam GD gali būti skiriamos pagal metinę
asignavimų skyrimo procedūrą ir atsižvelgiant į biudžeto
apribojimus.
3.2.3.2.   Numatomi
žmogiškųjų išteklių poreikiai 
–     
¨  Pasiūlymui (iniciatyvai) įgyvendinti žmogiškieji ištekliai
nenaudojami. 
–     
X  Pasiūlymui (iniciatyvai) įgyvendinti žmogiškieji
ištekliai naudojami taip:
Sąmatą nurodyti visos darbo dienos
ekvivalento vienetais
 ||   || 2014 m. || 2015 m. || 2016 m. || 2017 m. || 2018–2020 m. 
 || Etatų plano pareigybės (pareigūnai ir laikinieji darbuotojai) ||   ||   
 || XX 01 01 01 (Komisijos būstinė ir atstovybės) || 2 || 2 || 2 || 2 || 2 || 2 || 2 
 || XX 01 01 02 (Delegacijos) ||   ||   ||   ||   ||   ||   ||   
 || XX 01 05 01 (Netiesioginiai moksliniai tyrimai) ||   ||   ||   ||   ||   ||   ||   
 || 10 01 05 01 (Tiesioginiai moksliniai tyrimai) ||   ||   ||   ||   ||   ||   ||   
 Išorės personalas (visos darbo dienos ekvivalento vienetais)[21] || 
 || XX 01 02 01 (CA, SNE, INT, finansuojami iš bendrojo biudžeto) ||   ||   ||   ||   ||   ||   ||   
 || XX 01 02 02 (CA, LA, SNE, INT ir JED delegacijose) ||   ||   ||   ||   ||   ||   ||   
 || XX 01 04 yy[22] || - būstinėje ||   ||   ||   ||   ||   ||   ||   
 || - delegacijose ||   ||   ||   ||   ||   ||   ||   
 || XX 01 05 02 (CA, SNE, INT – netiesioginiai moksliniai tyrimai) ||   ||   ||   ||   ||   ||   ||   
 || 10 01 05 02 (CA, INT, SNE – tiesioginiai moksliniai tyrimai) ||   ||   ||   ||   ||   ||   ||   
 || Kitos biudžeto eilutės (nurodyti) ||   ||   ||   ||   ||   ||   ||   
 || IŠ VISO || 2 || 2 || 2 || 2 || 2 || 2 || 2 
01 04 yra atitinkama
politikos sritis arba biudžeto antraštinė dalis.
Žmogiškųjų
išteklių poreikiai bus tenkinami panaudojant GD darbuotojus, jau paskirtus
priemonei valdyti ir (arba) perskirstytus generaliniame direktorate, ir
prireikus finansuojami iš papildomų lėšų, kurios atsakingam GD
gali būti skiriamos pagal metinę asignavimų skyrimo
procedūrą ir atsižvelgiant į biudžeto apribojimus.
Vykdytinų
užduočių aprašymas:
 Pareigūnai ir laikinieji darbuotojai || Pagrindinės užduotys, susijusios su šiuo pasiūlymu: - pasiūlymo dėl teisėkūros procedūra priimamo akto parengimas; - su teisėkūros procedūra susiję veiksmai, atliekami kartu su Europos Parlamentu ir Taryba; - ryšių palaikymas ir bendradarbiavimas su EIF, visų pirma rengiant Komisijos poziciją dėl pasiūlymų, teikiamų EIF direktorių valdybai, ir teikiant ataskaitas; - Komisijos pozicijos dėl pasiūlymų, teikiamų EIF direktorių valdybai, rengimas; - pagal teisės aktus reikalaujamų atskaitų rengimas. 
 Išorės personalas ||   
3.2.4.     Suderinamumas su dabartine
daugiamete finansine programa 
–     
¨  Pasiūlymas (iniciatyva) atitinka dabartinę daugiametę
finansinę programą
–     
X  Atsižvelgiant į pasiūlymą
(iniciatyvą), reikės pakeisti daugiametės finansinės
programos atitinkamos išlaidų kategorijos programavimą.
Komisija siūlo naudoti asignavimus, kurie jau
numatyti finansinėms priemonėms pagal programas COSME ir
„Horizontas 2020“ siekiant didinti MVĮ galimybes gauti finansavimą.
Susijusios atitinkamos biudžeto eilutės: 02 02 02 „Mažųjų ir
vidutinių įmonių (MVĮ) galimybių gauti
finansavimą nuosavo kapitalo ir skolos forma didinimas“ ir 08 02 02 02
„Galimybių gauti rizikos kapitalą siekiant investuoti į
mokslinius tyrimus ir inovacijas gerinimas“. Atitinkama 01 antraštinės
dalies biudžeto eilutė, į kurią perkeliamos lėšos – 01 04
01 01„Europos investicijų fondas. Pasirašyto kapitalo apmokėtų
akcijų pateikimas“.  Kaip pirmiau minėta, reikalinga suma –
170 000 000 EUR per 2014–2020 m. daugiametės
finansinės programos laikotarpį.  
¨      Įgyvendinant
pasiūlymą (iniciatyvą) būtina taikyti lankstumo
priemonę arba patikslinti daugiametę finansinę programą[23].
3.2.5.     Trečiųjų
šalių įnašai 
–     
Pasiūlyme (iniciatyvoje) nenumatyta bendro su
trečiosiomis šalimis finansavimo 

Numatomas poveikis įplaukoms 
–     
¨  Pasiūlymas (iniciatyva) neturi finansinio poveikio
įplaukoms
–     
X  Pasiūlymas (iniciatyva) turi finansinį
poveikį:
–                   
¨         nuosaviems ištekliams 
–                   
X          įvairioms įplaukoms 
mln. EUR (tūkstantųjų tikslumu)
 Biudžeto įplaukų eilutė || Einamųjų finansinių metų biudžeto asignavimai || Pasiūlymo (iniciatyvos) poveikis[24]   
 2014 m. || 2015 m. || 2016 m. || 2017 m. || 2018–2020 m.   
 850 straipsnis ||   || 2,477 || 2,078 || 3,112 || 3,800 || p.m || p.m || p.m 
Šis straipsnis yra
skirtas Europos investicijų fondo už šią įmoką mokamiems
dividendams įrašyti. 
Pagal statuto 24
straipsnį EIF siekia teikti savo akcininkams tinkamą pelną. EIF
visuotiniame susirinkime priėmus atitinkamą sprendimą, EIF iš
grynojo metinio pelno paskirsto savo akcininkams dividendus. Dividendai už ES
turimas akcijas grąžinami į ES biudžetą (850 eilutė: EIF
sumokėti dividendai).
Šiuo metu EIF pajamas
daugiausia sudaro iždo pajamos, valdymo mokesčiai ir pajamos, gautos
teikiant garantijas iš nuosavų išteklių. Dėl sunkumų
pateikti galutinius būsimų grynųjų pajamų ir
paskesnių dividendų skaičius, kurie turi įtakos
išleidžiamų akcijų kainai, Komisija siūlo iš dividendų
gaunamas įplaukas paskirti į biudžeto išlaidų eilutę 01 04
01 01. Įplaukos bus paskiriamos tik kapitalo didinimo laikotarpiu. Pirmiau
minėti skaičiai pateikiami pagal apytikrius apskaičiavimus ir
daroma prielaida, kad 20 % dabartinis dividendų išmokėjimo
koeficientas išliks nepakitęs per kitus ketverius metus. Tačiau
sprendimas dėl dividendų kasmet priimamas EIF visuotiniame
susirinkime. 
[1]               Šiame aiškinamajame memorandume sąvoka „veikla
pagal įgaliojimus“ apima kitą EIF veiklą, ne operacijas, kurias
fondas vykdo naudodamas tik savo nuosavas lėšas. Veikla
pagal įgaliojimus apima ES programas, kurias valdyti pavesta EIF.  
[2]               Skaičiai pagrįsti EIF vidinėmis
prielaidomis.
[3]               Pagal EIF statutą, EIF įstatinis kapitalas
gali būti padidintas EIF visuotinio susirinkimo sprendimu 85 %
balsų dauguma. Todėl Komisija galėtų blokuoti visuotinio
susirinkimo sprendimą, nes turi 30 % EIF akcijų.
[4]               2007 m. balandžio 19 d. Tarybos
sprendimas 2007/247/EB dėl Bendrijos dalyvavimo didinant Europos
investicijų fondo kapitalą, OL L 107, 2007 4 25,
p. 5.
[5]               OL L 173, 1994 7 7, p. 12.
[6]               OL L 173, 1994 7 7, p. 12.
[7]               OL L 107, 2007 4 25, p. 5.
[8]               OL L 298, 2012 10 26, p. 1.
[9]               VGV – veikla grindžiamas valdymas, VGB – veikla
grindžiamas biudžeto sudarymas.
[10]               Kaip nurodyta Finansinio reglamento 54 straipsnio 2
dalies a arba b punkte.
[11]               Informacija apie valdymo būdus ir nuorodos į
Finansinį reglamentą pateikiamos svetainėje „BudgWeb“ http://www.cc.cec/budg/man/budgmanag/budgmanag_en.html
[12]               DA – diferencijuotieji asignavimai, NDA –
nediferencijuotieji asignavimai.
[13]               ELPA – Europos laisvosios prekybos asociacija. 
[14]               Šalių kandidačių ir, kai taikoma,
Vakarų Balkanų potencialių šalių kandidačių.
[15]               Techninė ir (arba) administracinė pagalba
bei išlaidos ES programų ir  arba) veiksmų įgyvendinimui
remti (buvusios BA eilutės), netiesioginiai moksliniai tyrimai, tiesioginiai
moksliniai tyrimai.
[16]               N metai yra pasiūlymo (iniciatyvos)
įgyvendinimo pradžios metai.
[17]               Rezultatai – tai būsimi produktai ir paslaugos
(pvz., finansuota studentų mainų, nutiesta kelių kilometrų
ir kt.).
[18]               Kaip apibūdinta 1.4.2 dalyje. „Konkretus (-ūs)
tikslas (-ai)...“. 
[19]               N metai yra pasiūlymo (iniciatyvos)
įgyvendinimo pradžios metai.
[20]               Techninė ir (arba) administracinė pagalba
bei išlaidos ES programų ir  (arba) veiksmų įgyvendinimui
remti (buvusios BA eilutės), netiesioginiai moksliniai tyrimai,
tiesioginiai moksliniai tyrimai.
[21]               CA – sutartininkas („Contract staff“); LA – vietinis
darbuotojas („Local Agent“); SNE – deleguotasis nacionalinis ekspertas
(„Seconded National Expert“). INT – per agentūrą įdarbintas
darbuotojas („Intérimaire“); JED – jaunesnysis delegacijos ekspertas („Jeune
Expert en Délégation“). 
[22]               Neviršijant viršutinės ribos, nustatytos
išorės personalui, finansuojamam iš veiklos asignavimų (buvusių
BA eilučių).
[23]               Žr. Tarpinstitucinio susitarimo (2007–2013 m.) 19
ir 24 punktus.
[24]               Tradiciniai nuosavi ištekliai (muitai, cukraus
mokesčiai) turi būti nurodomi grynosiomis sumomis, t. y. iš bendros
sumos atskaičius 25 % surinkimo išlaidų.